Tabloidul lifenews din Rusia susține că a dezvăluit identitatea componenților din trupa Carla's Dreams. Articolul vine chiar după ce solistul formației, a cărui idenitate doar era bănuită până acum, l-a contrazis pe un prezentator de la un post de televiziune de la Moscova. El i-a răspuns jurnalistului că au melodii și în limba română, nu în limba moldovenească.

Foto: life.ru

Jurnaliștii de la lifenews au publicat o înregistrare în care susțin că bărbatul din imagini este solistul trupei Carla's Dreams. Acesta ar fi Andrei Țăruș, fostul membru al trupei In Quadro, așa cum s-a vehiculat în presa de la Chișinău. Însă, la acea vreme, acesta a negat informația.

În articolul din tabloidul rusesc apar și fotografii cu ceilalți membri.

Săptămâna trecută, Carla's Dreams s-a aflat într-un turneu în Rusia și a participat la mai multe emisiuni TV și la radio.

Potrivit interviurilor acordate în cei patru ani de la lansarea formației, solistul a spus că ei își ascund identitățile pentru a avea o viață normală în afara scenei.







Solistul trupei Carla's Dreams, aflat la o emisiune TV în Rusia, a contrazis gazda care a afirmat că trupa cântă şi în limba moldovenească.